Anna Devečková

PhDr. **Anna Devečková** (pseudonym: **A. Maršíková**, **ad**; * 16. február 1923, Liptovská Teplá† 6. november 1987, Bratislava) bola slovenská spisovateľka, publicistka, novinárka a prekladateľka. Napísala tri zbierky poviedok, no najväčší ohlas získala reportážnou literatúrou, knihami *Srdce v kameni* (1974) a *Chlieb a kľúč* (1976).

## Život
Narodil sa v rodine Barbory Devečkovej (* 1892† 1967) a kováča Gustáva Maršíka Devečku (* 1876† 1930), pričom mala dvoch vlastných a štyroch nevlastných súrodencov. Po vychodení ľudovej školy v rodisku študovala na gymnáziu v Liptovskom Svätom Mikuláši (19341942). Následne v rokoch 19421945 pracovala ako výpomocná učiteľka v Rojkove (dnes súčasť Stankovian) na Liptove a v Suchej Hore na Orave. Po vojne nastúpila na vysokú školu, a to na štúdium slovenčiny a ruštiny na Filozofickej fakulte Univerzity Komenského v Bratislave (19451949), kde neskôr v roku 1952 získala aj titul doktorky filozofie (PhDr.).

Už v priebehu vysokoškolského štúdia pracovala ako novinárka v ženskom časopise *Nová cesta* a vo vysokoškolskom časopise *Borba*. Po zavŕšení magisterského štúdia bola v rokoch 19491952 redaktorkou denníka *Práca*, v rokoch 19531956 redaktorkou *Roľníckych novín* v Žilinskom kraji, pričom vzápätí pracovala na Okresnom výbore Komunistickej strany Slovenska v Námestove (19561959) kým sa v roku 1960 nevrátila k žurnalistike, a to ako redaktorka denníka *Pravda* (19601970) a časopisu *Slovenka* (19701972) v Bratislave. Od roku 1973 sa venovala už len literárnej práci.

## Tvorba
Skúsenosti z novinárskej práce zužitkovala pri tvorbe vlastnej prózy. Vo svojej prvej knihe poviedok *Ruže pre vás* (1966) využila vlastné učiteľské skúsenosti a spracovala problematiku výchovy mládeže. V ďalších poviedkových zbierkach *Sny na úteku* (1968) a *Časobitie* (1971) písala o spoločenských, školských a kultúrnoosvetových problémoch na vidieku. Ovplyvnená Freudovou náukou o podvedomí sa v nich púšťa do výkladu snov a v ich konfrontácii s reálnymi zážitkami jednotlivých postáv vidí cestu k sebapoznávaniu, čo ale *[[Encyklopédia slovenských spisovateľov]]* (I. zväzok, 1984) vyhodnotila tak, že *„*[t]*áto štruktúra pôsobí však v štruktúre jednotlivých poviedok neorganicky“.* Naproti tomu encyklopédia vyzdvihuje jej reportážnu prózu: V knihe *Srdce v kameni* (1974) prostredníctvom predovšetkým ženských osudov zachytila prudké zmeny oravského regiónu za uplynulé polstoročie a v knihe *Chlieb a kľúč* (1975) zachytila vývoj protifašistického odboja v podjavorinskom kraji na základe spomienok bojových druhov partizánskeho kapitána Miloša Uhra.

Taktiež prekladala práce z ruštiny, napr. Tolstojov vedeckofantastický román *Aelita*.

## Dielo
* 1966 – *Ruže pre vás*
* 1968 – *Sny na úteku*
* 1971 – *Časobitie*
* 1974 – *Srdce v kameni*
* 1975 – *Chlieb a kľúč*

## Referencie

## Ďalšia literatúra
* 
* 
* 
* , 25 s.
* 
* 
* 

## Externé odkazy
* 

Kategória:Osobnosti z Liptovskej Teplej
Kategória:Slovenskí spisovatelia
Kategória:Slovenskí prekladatelia
Kategória:Slovenskí publicisti
Kategória:Slovenskí novinári
Kategória:Slovenskí redaktori periodík
Kategória:Absolventi Filozofickej fakulty Univerzity Komenského v Bratislave